## REPUBLIKA HRVATSKA

## VARAZDINSKA ZUPANIJA

## GOSPODARSKA ŠKOLA VARAŽDIN

## KLASA: 401 – 05/23-01/1

## RBROJ: 2186-148-02-23-65

## Varaždin, 20. rujna 2023. godine

Na temelju Zaključka o pokretanju projekta sufinanciranja školske prehrane učenicima srednjih škola kojima je osnivač Varaždinska županija (KLASA:602-02/23-11/43, UR.BROJ:2186/-02/1-23-1 od 18. rujna 2023. godine) Gospodarska škola Varaždin dana 20. rujna 2023. godine objavljuje

## JAVNI POZIV

### za sufinanciranje školske prehrane učenicima Gospodarske škole Varaždin

I.

**Predmet javnog poziva** je sufinanciranje školske prehrane učenicima Gopodarske škole Varaždin u skolskoj godini 2023./2024.

**Članak 1.**

Odobrava se pokretanje projekta sufinanciranja prehrane učenicima srednjih škola kojima je osnivač Varaždinska županija u školskoj godini 2023./2024.

**Članak 2.**

Pravo na sufinanciranje školske prehrane ostvaruju isključivo učenici čiji roditelji/staratelji posjeduju Rješenje ili potvrdu Hrvatskog zavoda za mirovinsko osiguranje iz 2023. godine kojim je utvrđeno da ostvaruju pravo na dječji doplatak, budući da prosječni mjesečni dohodak po članu kućanstva ne prelazi 16,33% proračunske osnovice od 72,09 eurai da time spadaju **u prvu cenzusnu grupu - doplatak za djecu određen u svoti od 39,73 eura,** odnosno: **49,66** **eura** - za dijete bez oba roditelja ili za dijete čija su oba roditelja nepoznata ili nepoznatog prebivališta ili potpuno nesposobni za samostalan život i rad ili im je oduzeta poslovna sposobnost, za dijete s utvrđenim oštećenjem zdravlja te za dijete smrtno stradalog ili nestalog hrvatskog branitelja; **45,69 eura** - za dijete bez jednog roditelja ili za dijete čiji je jedan roditelj nepoznat ili nepoznatog prebivališta ili potpuno nesposoban za samostalan život i rad ili mu je oduzeta poslovna sposobnost; **110,36 eura** - za korisnike koji ostvaruju pravo prema članku 22. Zakona o doplatku za djecu (za djecu s težim ili teškim invaliditetom).

**Članak 3.**

Učeniku koji ostvaruje pravo na dječji doplatak iz članka 1. sufinancirat će se obrok s **1,33 eura** po nastavnom danu koji je proveo u školi.

**Članak 4.**

Pravo na sufinanciranje školske prehrane se ostvaruje na način da sve srednje škole kojima je osnivač Varaždinska županija raspišu Poziv za sufinanciranje prehrane koji će svim učenicima biti dostupan putem web stranice škole i oglasne knjige škole.

**Članak 5.**

Uz podneseni zahtjev**,** pravo na su sufinanciranje školske prehrane učenici dokazuju priloženim **Rješenjem o pravu na doplatak za djecu Hrvatskog zavoda za mirovinsko osiguranje iz 2023. godine** ili Potvrdom o isplaćenom doplatku za djecu **na kojoj se jasno vidi visina dječjeg doplatka za prijavljenog učenika.** Zahtjeve i dokumentaciju učenici podnose u svojoj srednjoj školi.

**Članak 6.**

Prijave na *ovaj* Javni poziv (Zahtjev i dokumentacija) zaprimaju se u **pedagoškoj službi Gopodarske škole Varaždin, Božene Plazzeriano 4, 42000 Varaždin.**

**Članak 7.**

Javni poziv bit će otvoren do **5. listopada 2023. godine.**

**8.**

Javni poziv za sufinanciranje školske prehrane učenicima Gopodarske škole Varaždin objavit će se na web stranici Škole, oglasnoj ploči Škole i putem oglasne knjige.

# Gospodarska škola Varaždin

Ravnateljica: mr. sc. Jasminka Kelemen

PRILOG: Zahtjev za sufinanciranje prehrane učenika Gopodarske škole Varaždin

Izjava o isplati (vlasnik i broj tekućeg računa)

**Napomena:**

U obzir ćemo uzimati **samo doplatke iz prve cenzusne grupe**:  - doplatak za djecu određen u svoti od **39,73 eura**, odnosno: 49,66 eura  - za dijete bez oba roditelja ili za dijete čija su oba roditelja nepoznata ili nepoznatog prebivališta ili potpuno nesposobni za samostalan život i rad ili im je oduzeta poslovna sposobnost, za dijete s utvrđenim oštećenjem zdravlja te za dijete smrtno stradalog ili nestalog hrvatskog branitelja; 45,69 eura - za dijete bez jednog roditelja ili za dijete čiji je jedan roditelj nepoznat ili nepoznatog prebivališta ili potpuno nesposoban za samostalan život i rad ili mu je oduzeta poslovna sposobnost; 110,36 eura  - za korisnike koji ostvaruju pravo prema članku 22. Zakona o doplatku za djecu (za djecu s težim ili teškim invaliditetom). Ukoliko je ikako moguće, molimo da mi se **dostavi rješenje od ove godine**, a ne potvrda **jer se na rješenju vidi točan iznos po djetetu.**